**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 63**

**din 25 iunie 2020**

**privind aprobarea organigramei și a statului de funcții pentru**

**Muzeul „Arta Lemnului” – Câmpulung Moldovenesc**

**Consiliul Local al Municipiului Câmpulung Moldovenesc, întrunit în ședința ordinară din** 25 iunie 2020 ;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 14408 din 10.06.2020;

-Raportul de specialitate al Compartimentului resurse umane, înregistrat la nr. 14410 din 10.06.2020;

-Raportul de specialitate al Compartimentului juridic, înregistrat la nr. 14411 din 10.06.2020;

-Raportul de specialitate al Direcției economice, înregistrat la nr. 14412 din 10.06.2020;

-Avizul Comisiei de specialitate a Consiliului Local;

-Legea muzeelor și a colecțiilor publice nr.311 din 8 iulie 2003, republicată, cu modificările și completările ulterioare;

-Prevederile art.2 lit. b), art.7 alin. (2) și art. 33 alin. (1) și alin. (5) din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare;

-Prevederile anexei III, capitolul III, pct.II, din Legea cadru nr. 153/2017 privind salarizarea personalului plătit din fonduri publice, cu modificările și completările ulterioare;

-Hotărârea Consiliului Local nr.34 din 28 martie 2007 privind aprobarea Organigramei, Statului de funcții, Regulamentului de organizare și funcționare, a Regulamentului de ordine interioară, fișei posturilor și a numărului de personal la Muzeul Arta Lemnului Câmpulung Moldovenesc;

-Hotărârea Consiliului Local nr.152 din 17 decembrie 2019 privind modificarea și completarea Organigramei și a Statului de funcții ale aparatului de specialitate al primarului municipiului Câmpulung Moldovenesc și a instituțiilor subordonate;

În temeiul art. 129 alin. (2) lit. a) și lit. d), alin. (3) lit. c), art. 155 alin. (8) și art. 196 alin. (1) lit. a) din Ordonanța de Urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE**

**Art.1**.Se aprobă organigrama Muzeului „Arta Lemnului” – Câmpulung Moldovenesc, conform anexei nr. 1 .

**Art.2**.Se aprobă statul de funcții al Muzeului “Arta Lemnului„ Câmpulung Moldovenesc, conform anexei nr. 2 .

**Art.3.**Anexele nr. 1 și 2 fac parte integrantă din prezenta hotărâre.

**Art.4**.La data intrării în vigoare a prezentei hotărâri se abrogă art. 1 din Hotărârea Consiliului Local nr. 34 din 28 martie 2007 privind aprobarea Organigramei, Statului de funcții, Regulamentului de organizare și funcționare, a Regulamentului de ordine interioară, fișei posturilor și a numărului de personal la Muzeul Arta Lemnului Câmpulung Moldovenesc.

**Art.5**.Organigrama, statul de funcții și numărul de personal ale aparatului de specialitate al primarului și a instituțiilor subordonate, aprobate prin Hotărârea Consiliului Local nr.152 din 17 decembrie 2019, se modifică în mod corespunzător.

**Art.6****.**Se împuternicește primarul municipiului Câmpulung Moldovenesc să numească managerul interimar al Muzeului “Arta Lemnului„ Câmpulung Moldovenesc și să demareze procedurile privind organizarea concursului de proiecte de management, în termenul legal.

**Art.7.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Cîrmaci Nicolai** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |